影片瘋傳|將軍澳私家車一下撞斷交通燈 途人嚇窒彈後幾步
將軍澳發生交通意外。今(26日)約1時,一輛私家車由將藍公路駛出環澳路、左轉入日出康城時,失控撞毀路中一支交通燈。姓劉(34歲)男司機幸無受傷,警方正調查意外原因。網上流傳車禍一刻片段,可見當時天雨路滑,涉事司私家車轉彎時,直衝馬路中間的燈位等候處,並猛撼花槽石壆,行車三色燈連行人公仔燈箱整支被撞斷。有準備過路的行人嚇至後退幾步,候燈司機則紛紛落車查看。
片段引起網民熱議,不少人慶幸當時無人過路或在路中等候,否則後果堪虞,「企喺安全島就大禍臨頭了!」亦有網民戲謔,「幾時轉得?我睇唔到枝燈了」、「交通燈都唔平(便宜)!」